ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»

1. **Անհրաժեշտությունը**

2019 թվականին ընդունվեց Կառավարության «Հայաստանի Հանրապետության տարեկան պետական բյուջեով նախատեսված հատկացումների հաշվին բնակարանների գնման վկայագրերի տրամադրման միջոցով բնակարանային ապահովման ծրագրի մասին» N 1666-Ն որոշումը, որի նպատակն է 1988-1992 թվականներին Ադրբեջանից բռնագաղթած Հայաստանի Հանրապետության քաղաքացիություն ձեռք բերած ժամանակավոր կացարաններում փաստացի բնակվող ընտանիքների բնակարաններով ապահովումը բնակարանի գնման վկայագրերի (այսուհետ՝ ԲԳՎ) տրամադրման միջոցով։

Հայաստանի Հանրապետության 2021 թվականի պետական բյուջեի մասին օրենքով հաստատվել և Միգրացիոն ծառայության «1070. Աջակցություն փախստականների ինտեգրմանը» ծրագրի «12003. 1988-1992 թվականներին Ադրբեջանից բռնագաղթած և Հայաստանի Հանրապետությունում ապաստանած փախստական ընտանիքների բնակարանային ապահովում» միջոցառմանը ուղղվել է 2,169,470.0 հազ. դրամ, Միգրացիոն ծառայության կողմից 2020 թվականի սեպտեմբերի 1-ի դրությամբ իրականացված ուսումնասիրության արդյունքներով Ադրբեջանից բռնագաղթած, ժամանակավոր կացարանում փաստացի բնակվող Հայաստանի Հանրապետության քաղաքացիություն ձեռք բերած Երևան քաղաքի Շենգավիթ վարչական շրջանի ժամանակավոր կացարաններում բնակվող ընտանիքների բնակարաններով ապահովման նպատակով՝ բնակարանների գնման վկայագրերի ձեռքբերման միջոցով:

ՀՀ կառավարության 2021 թվականի ապրիլի 29-ի «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ ու լրացումներ կատարելու և Հայաստանի Հանրապետության Սյունիքի մարզպետարանին գումար հատկացնելու մասին» N699-Ն որոշումով 300,000.0 հազ. դրամի չափով, 2021 թվականի ապրիլի 29-ի «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ ու լրացումներ կատարելու և Հայաստանի Հանրապետության Արագածոտնի, Արմավիրի, Արարատի, Գեղարքունիքի, Լոռու, Կոտայքի, Շիրակի, Վայոց Ձորի և Տավուշի մարզպետարաններին գումար հատկացնելու մասին» N 700-Ն որոշումով 1,200,000.0 հազ. դրամի չափով և 2021 թվականի սեպտեմբերի 24-ի «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու, Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» N 1559-Ն որոշումով 669,470.0 հազ. դրամի չափով, Միգրացիոն ծառայության «1070. Աջակցություն փախստականների ինտեգրմանը» ծրագրի «12003. 1988-1992 թվականներին Ադրբեջանից բռնագաղթած և Հայաստանի Հանրապետությունում ապաստանած փախստական ընտանիքների բնակարանային ապահովում» միջոցառման համար հատկացված միջոցները վերաբաշխվել են:

 Հաշվի առնելով վերոնշյալ վերաբաշխումները՝ անհրաժեշտություն է առաջացել Շենգավիթ վարչական շրջանում ծրագրի ամբողջական իրականացումն ապահովելու նպատակով լրացնել ֆինանսական բացը և հատկացնել անհրաժեշտ միջոցները՝ 457,082.0 հազ.դրամ:

**2. Ընթացիկ իրավիճակը և խնդիրները**

1988-1992 թվականներին Ադրբեջանից բռնագաղթած, բնակարանի առաջնահերթ կարիք ունեցող անձանց մշտական օթևանով ապահովելու նպատակով ՀՀ կառավարության 2019 թվականի նոյեմբերի 21-ի «ՀՀ 2019 թվականի պետական բյուջեում վերաբաշխում և ՀՀ կառավարության 2018 թվականի դեկտեմբերի 27-ի N 1515-Ն որոշման մեջ փոփոխությունների և լրացումներ կատարելու մասին» N 1662-Ն որոշումով գումար է հատկացվել Ադրբեջանից բռնագաղթած և Հայաստանի Հանրապետության քաղաքացիություն ձեռք բերած, Երևան քաղաքի Աջափնյակ, Ավան, Մալաթիա-Սեբաստիա, Նորք-Մարաշ, Քանաքեռ-Զեյթուն վարչական շրջանների, իսկ ՀՀ կառավարության 2020 թվականի մայիսի 21-ի «ՀՀ կառավարության 2019թվականի նոյեմբերի 21-ի N 1666-Ն որոշման մեջ փոփոխություններ և լրացումներ կատարելու մասին» N 866-Ն որոշմամբ` Կենտրոն, Էրեբունի, Նոր Նորք, Արաբկիր, Դավթաշեն վարչական շրջանների ժամանակավոր կացարաններում փաստացի բնակվող 184 ընտանիքներին բնակարանների գնման վկայագրեր տրամադրելու նպատակով:

ՀՀ կառավարության 2021 թվականի ապրիլի 29-ի «ՀՀ կառավարության 2019թվականի նոյեմբերի 21-ի N 1666-Ն որոշման մեջ փոփոխություններ և լրացումներ կատարելու մասին» N 697-Ն որոշման համաձայն՝ 2021 թվականից սկսել է իրականացվել ծրագրի երրորդ ավարտական փուլը՝ Երևան քաղաքի Շենգավիթ վարչական շրջանի ժամանակավոր կացարաններում փաստացի բնակվող Հայաստանի Հանրապետության քաղաքացիություն ձեռք բերած ընտանիքներին բնակարաններով ապահովման նպատակով ԲԳՎ-ների տրամադրման գործընթացը:

Ներկայացվող նախագծով նախատեսվում է ապահովել Ադրբեջանից բռնագաղթած և Հայաստանի Հանրապետության քաղաքացիություն ձեռք բերած, Երևան քաղաքի Շենգավիթ վարչական շրջանի ժամանակավոր կացարաններում փաստացի բնակվող ընտանիքներին բնակարաններով ապահովման նպատակով, բնակարանների գնման վկայագրերի հատկացման գործընթացը և ավարտել 1988-1992 թվականներին Ադրբեջանից բռնագաղթած անձանց մշտական օթևանով ապահովելուն ուղղված ծրագիրը Երևան քաղաքում:

1988-1992 թվականներին Ադրբեջանից բռնագաղթած, ժամանակավոր կացարանում փաստացի բնակվող Հայաստանի Հանրապետության քաղաքացիություն ձեռք բերած Երևան քաղաքի Շենգավիթ վարչական շրջանի ժամանակավոր կացարաններում բնակվող ընտանիքներին 2021 թվականին ԲԳՎ-ների տրամադրման համար վերոհիշյալ վերաբաշխումների հետևանքով առաջացած ֆինանսական բացը լրացնելու համար կպահանջվի 457,082.0 հազ.դրամ:

**2** **. Ակնկալվող արդյունքը**

Նախագծի ընդունման արդյունքում կապահովվի 1988-1992 թվականներին Ադրբեջանից բռնագաղթած Հայաստանի Հանրապետության քաղաքացիություն ձեռք բերած, Երևան քաղաքի Շենգավիթ վարչական շրջանի ժամանակավոր կացարաններում փաստացի բնակվող, ընտանիքներին բնակարանի գնման վկայագրերի տրամադրման գործընթացը:

**3.Կարգավորման նպատակը**

 Կարգավորման նպատակն է ապահովել 1988-1992 թվականներին Ադրբեջանից բռնագաղթած ժամանակավոր կացարանում փաստացի բնակվող Հայաստանի Հանրապետության քաղաքացիություն ձեռք բերած Երևան քաղաքի Շենգավիթ վարչական շրջանի ժամանակավոր կացարաններում բնակվող, բնակարանի առաջնահերթ կարիք ունեցող ընտանիքներին մշտական օթևանով:

**4.Նախագծի մշակման գործընթացում ներգրավված ինստիտուտները և անձիք**

Կառավարության որոշման նախագիծը մշակվել է ՀՀ տարածքային կառավարման և ենթակառուցվածքների նախարարության միգրացիոն ծառայության կողմից։

**5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ռազմավարական փաստաթղթերի հետ կապ առկա չէ:

**6. Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունների մասին**

ՀՀ կառավարության որոշման նախագծի ընդունումը Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի առաջանում:

**7. Ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա։